Document ID: 31989R1578

*****
ΚΑΝΟΝΙΣΜΟΣ (ΕΟΚ) αριθ. 1578/89 ΤΟΥ ΣΥΜΒΟΥΛΙΟΥ
της 5ης Ιουνίου 1989
για την τροποποίηση του κανονισμού (ΕΟΚ) αριθ. 3950/88 για την κατανομή, για το έτος 1989, των ποσοστώσεων αλιείας της Κοινότητας στα ύδατα της Γροιλανδίας
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 170/83 του Συμβουλίου της 25ης Ιανουαρίου 1983 περί θεσπίσεως κοινοτικού καθεστώτος διατηρήσεως και διαχειρίσεως των αλιευτικών πόρων (1), όπως τροποποιήθηκε από την πράξη προσχώρησης της Ισπανίας και της Πορτογαλίας, και ιδίως το άρθρο 11,
την πρόταση της Επιτροπής,
Εκτιμώντας:
ότι η συμφωνία αλιείας μεταξύ της Ευρωπαϊκής Οικονομικής Κοινότητας αφενός και της κυβέρνησης της Δανίας και της τοπικής κυβέρνησης της Γροιλανδίας αφετέρου (2) και το πρωτόκολλο για τους όρους αλιείας μεταξύ της Ευρωπαϊκής Οικονομικής Κοινότητας αφενός και της κυβέρνησης της Δανίας και της τοπικής κυβέρνησης της Γροιλανδίας αφετέρου (3) καθορίζουν τις ποσοστώσεις αλιείας που χορηγούνται στην Κοινότητα στα ύδατα της Γροιλανδίας·
ότι οι ποσοστώσεις των αλιευμάτων στα νερά της Γροιλανδίας για το 1989 κατανεμήθηκαν βάσει του κανονισμού (ΕΟΚ) αριθ. 3950/88 του Συμβουλίου (4)·
ότι η τοπική κυβέρνηση της Γροιλανδίας στο σημείωμά της της 23ης Ιανουαρίου 1989 προσέφερε στην Κοινότητα, ως ειδικό διακανονισμό για το 1989, μία επιπλέον ποσόστωση από το δυτικό απόθεμα μπακαλιάρου·
ότι, σύμφωνα με το άρθρο 8 παράγραφος 2 της ανωτέρω συμφωνίας, η Κοινότητα δέχθηκε την προσφορά της Γροιλανδίας για τις δυνατότητες πραγματοποίησης 4 000 τόνων συμπληρωματικών αλιευμάτων από το δυτικό απόθεμα μπακαλιάρου της Γροιλανδίας·
ότι η αποδοχή αυτή έχει σαν αποτέλεσμα την αναπροσαρμογή της οικονομικής αντιστάθμισης κατ' αναλογία αυτής της συμπληρωματικής ποσόστωσης, σύμφωνα με το άρθρο 3 παράγραφος 2 του ανωτέρω πρωτοκόλλου·
ότι, για να διασφαλιστεί αποτελεσματική διαχείριση αυτών των δυνατοτήτων αλίευσης, πρέπει να γίνει κατανομή μεταξύ των κρατών μελών με ποσοστώσεις σύμφωνα με το άρθρο 4 του κανονισμού (ΕΟΚ) αριθ. 170/83,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο παράρτημα του κανονισμού (ΕΟΚ) αριθ. 3950/88, οι στήλες 1 έως 4 που αφορούν τον μπακαλιάρο αντικαθίστανται από τα εξής:
1.2.3.4 // // // // // 1
// 2
// 3 // 4
// // // // // «Μπακαλιάρος // NAFO 1 // 16 000 // Γερμανία 12 320 // // // // Ηνωμένο Βασίλειο 3 680 // // CIEM XIV/V // 11 500 // Γερμανία 10 000 // // // // Ηνωμένο Βασίλειο 1 500» // // // //
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Λουξεμβούργο, 5 Ιουνίου 1989.

Labels: 11
18
6